Allerede i [[1917]] havde bl.a. billedhuggeren [[Rasmus Bøgebjerg]], byplanlæggeren [[Alfred Råvad]], zoologen [[H.J. Hansen (zoolog)|H.J. Hansen]] og forfatteren [[Alfred Ipsen]] stiftet den eksplicit antisemitiske forening ''Dansk Forening til Fremmedelementers Begrænsning'' (senere ''[[Dansker-Ligaen]]'', som overtog udgivelsen af det konservative ugeblad ''Fædrelandet'' og prægede det, indtil bladet gik ind i [[1919]]. Denne forening så især en fjende i det danske kulturlivs "jødiskhed", og blandt dens yndlingsofre var Georg og [[Edvard Brandes]]. Edvard Brandes blev bl.a. bebrejdet salget af [[Dansk Vestindien]] i 1917. Heller ikke [[Carl Theodor Zahle]] gik ram forbi, da han var jødisk gift. Formanden udgav pamfletten ''Jødisk Aand i Danmark'', i 1917 kom [[Harald Nielsen (forfatter)|Harald Nielsens]] ''Jøden, Filisteren og Holsteneren'' og i [[1919]] H. Brunøes ''Danskerne og de andre''.<ref>[[Jørgen Knudsen]]: ''Georg Brandes: Uovervindelig taber: Andet bind 1914-27'', bind 1, København: [[Gyldendal]] 2004, s. 471-473. {{ISBN|8702013495}}</ref>
Religion Kultur